ΓΡΑΠΤΗ ΕΡΩΤΗΣΗ E-2290/03

υποβολή: Alexander de Roo (Verts/ALE) προς την Επιτροπή

(11 Ιουλίου 2003)

Θέμα: Εξαγωγή και διάλυση τοξικών πλοίων

Η σημερινή εξαγωγή τοξικών πλοίων από ευρωπαίους πλοιοκτήτες σε διαλυτήρια πλοίων στις ακτές της Ασίας (Ινδία, Μπανγκλαντές και Πακιστάν) πρέπει να βελτιωθεί σύμφωνα με διεθνείς κανόνες.

Γνωρίζει η Επιτροπή τη συνεχιζόμενη εξαγωγή επικίνδυνων ουσιών σε πλοία προς την Ασία·

Η Σύμβαση της Βασιλείας ρυθμίζει τις εξαγωγές επικίνδυνων ουσιών. Οι εξαγωγές επικίνδυνων ουσιών όπως αμίαντος, έλαια, PCB, βαρέα έλαια και χρώματα TBT πρέπει να ρυθμίζονται σύμφωνα με τη Σύμβαση της Βασιλείας. Συμφωνεί η Επιτροπή με αυτή την ερμηνεία· Προτίθεται η Επιτροπή να προωθήσει αυτή την ερμηνεία σε επίπεδο διεθνούς πρότυπου στα πλαίσια του ΙΜΟ·

Οι ευρωπαίοι πλοιοκτήτες εμφανίζονται απρόθυμοι να λάβουν οικιοθελώς μέτρα για να εμποδίσουν τις εξαγωγές επικίνδυνων ουσιών επί πλοίων που βρίσκονται στο τελευταίο στάδιο της λειτουργίας τους, ενόψει της διαλύσεώς τους. Προτίθεται η Ευρωπαϊκή Επιτροπή να ενημερώσει τα κράτη μέλη και την Ευρωπαϊκή Ένωση Πλοιοκτητών για την ανάγκη να εφαρμοσθεί η Σύμβαση της Βασιλείας·

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις E-2185/03 και E-2290/03

(10 Σεπτεμβρίου 2003)

Η Επιτροπή και γνωρίζει και ανησυχεί ιδιαίτερα για το γεγονός ότι πραγματοποιούνται και αυξάνονται συνεχώς οι εξαγωγές προς την Ασία πλοίων που βρίσκονται στο τέλος του κύκλου ζωής τους καθώς και για τις συνθήκες κάτω από τις οποίες πραγματοποιείται η διάλυση αυτών των πλοίων, και συμφωνεί ότι αυτές οι εξαγωγές πρέπει να διέπονται από τους κανόνες τους διεθνούς δικαίου.

Όσον αφορά στα πετρελαιοφόρα μονού κύτους, η Επιτροπή έχει ήδη αναφέρει, κατά τη συζήτηση της πρότασης στο πλαίσιο της επιτροπής περιφερειακής πολιτικής, μεταφορών και τουρισμού (RETT), την πρόθεσή της να εκπονήσει μελέτη σχετικά με τον αντίκτυπο της ταχύτερης απόσυρσης πετρελαιοφόρων μονού κύτους στη βιομηχανία ανακύκλωσης πλοίων.

Όπως σημειώνεται, η εξαγωγή επικίνδυνων αποβλήτων σε διεθνές επίπεδο ρυθμίζεται από τη σύμβαση της Βασιλείας. Η σύμβαση της Βασιλείας, όπως τροποποιήθηκε, εφαρμόζεται στην κοινοτική νομοθεσία μέσω του κανονισμού (ΕΟΚ) για τη μεταφορά αποβλήτων αριθ. 259/93(1). Ο εν λόγω κανονισμός σαφώς απαγορεύει την εξαγωγή επικίνδυνων αποβλήτων όπως ο αμίαντος, τα πολυχλωριομένα διφαινύλια (PCB), τα βαρέα κλάσματα πετρελαίου και οι βαφές τριβουτυλοκασσιτέρου (TBT) από την Κοινότητα προς τις χώρες που δεν συμμετέχουν στον Οργανισμό Οικονομικής Συνεργασίας και Ανάπτυξης (ΟΟΣΑ).

Στο πλαίσιο του Διεθνούς Ναυτιλιακού Οργανισμού, η Κοινότητα και τα κράτη μέλη της έχουν δεσμευτεί να εργαστούν για την οριστικοποίηση οδηγιών για το θέμα αυτό, οι οποίες θα λαμβάνουν πλήρωςπόψη την κοινοτική νομοθεσία, τη σύμβαση της Βασιλείας και τις τροποποιήσεις της καθώς και τις οδηγίες του για τη διάλυση πλοίων.

Η Επιτροπή αποδίδει ιδιαίτερη σημασία στο ζήτημα και θεωρεί επιτακτική ανάγκη την τήρηση και την ενδυνάμωση, από όλα τα εμπλεκόμενα μέρη, του νομοθετικού πλαισίου που παρέχεται από τη σύμβαση της Βασιλείας καθώς και από τον κανονισμό (ΕΟΚ) αριθ. 259/93 για τις μεταφορές αποβλήτων. Για το λόγο αυτό η Επιτροπή προέτρεψε τα κράτη μέλη να δώσουν προτεραιότητα στο ζήτημα αυτό, σε διεθνές επίπεδο, να ασχοληθούν με όλες τις συνιστώσες του — είτε αφορούν θέματα περιβάλλοντος,γείας ή ασφάλειας είτε είναι τεχνικής ή νομικής φύσης — με εκτενή τρόπο και να εξασφαλίσουν την τήρηση της σύμβασης της Βασιλείας και του κανονισμού για τις μεταφορές αποβλήτων.

Επιπλέον, η Κοινότητα και τα κράτη μέλη της έχουν αναλάβει τη δέσμευση να ενσωματώσουν τα θέματα περιβάλλοντος,γείας και ασφάλειας στη στήριξη που παρέχουν στις αναπτυσσόμενες χώρες. Από την άποψη αυτή, η ανταλλαγή πληροφοριών, ο επιμερισμός της ευθύνης και η δημιουργίαποδομής θεωρούνται καθοριστικά στοιχεία για την ορθή διαχείριση των αποβλήτων και για τη βελτίωση της ασφάλειας των θαλάσσιων μεταφορών.

(1) Κανονισμός (ΕΟΚ) αριθ. 259/93 του Συμβουλίου της 1ης Φεβρουαρίου 1993 σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους, ΕΕ L 30 της 6.2.1993.